Perang banyu utawa bajong banyu iki dilakoni karo kabèh wong ing dhusun Dawung saben taun nalika arep mlebu sasi pasa, saka bocah-bocah, para mudha, lan uga para wong tuwa. Ananging ora mung warga dhusun Dawung sing bisa mèlu adicara kuwi mau, masarakat liya utawa wong njaba sing kepingin mèlu uga bisa. Sawisé rampung adicara perang banyu iku mau, isih dibacutaké adicara bacuté ya iku pagelaran seni ing wanci wenginé.